CELEX: 62019CB0611
Language: mt
Date: 2020-09-03 00:00:00
Title: Kawża C-611/19: Digriet tal-Qorti tal-Ġustizzja (L-Għaxar Awla) tat-3 ta’ Settembru 2020 (talba għal deċiżjoni preliminari tal-Fővárosi Közigazgatási és Munkaügyi Bíróság – L-Ungerija – Crewprint Kft. vs Nemzeti Adó- és Vámhivatal Fellebbviteli Igazgatósága (Rinviju preliminari – Artikolu 99 tar-Regoli tal-Proċedura tal-Qorti tal-Ġustizzja – Taxxa fuq il-valur miżjud (VAT) – Direttiva 2006/112/KE – Prinċipji ta’ newtralità fiskali, ta’ effettività u ta’ proporzjonalità – Dritt għal tnaqqis tal-VAT – Rifjut – Frodi – Prova – Katina ta’ sottokuntratturi)

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/18
            
         
      Digriet tal-Qorti tal-Ġustizzja (L-Għaxar Awla) tat-3 ta’ Settembru 2020 (talba għal deċiżjoni preliminari tal-Fővárosi Közigazgatási és Munkaügyi Bíróság – L-Ungerija – Crewprint Kft. vs Nemzeti Adó- és Vámhivatal Fellebbviteli Igazgatósága
      (Kawża C-611/19) (1)
      
      (Rinviju preliminari - Artikolu 99 tar-Regoli tal-Proċedura tal-Qorti tal-Ġustizzja - Taxxa fuq il-valur miżjud (VAT) - Direttiva 2006/112/KE - Prinċipji ta’ newtralità fiskali, ta’ effettività u ta’ proporzjonalità - Dritt għal tnaqqis tal-VAT - Rifjut - Frodi - Prova - Katina ta’ sottokuntratturi)
      (2020/C 414/22)
      Lingwa tal-kawża: l-Ungeriż
      
         Qorti tar-rinviju
      
      Fővárosi Közigazgatási és Munkaügyi Bíróság
      
         Partijiet fil-kawża prinċipali
      
      
         Rikorrenti: Crewprint Kft.
      
         Konvenuta: Nemzeti Adó- és Vámhivatal Fellebbviteli Igazgatósága
      
         Dispożittiv
      
      Id-Direttiva tal-Kunsill 2006/112/KE ta’ 28 ta’ Novembru 2006 dwar is-sistema komuni ta’ taxxa fuq il-valur miżjud, moqrija flimkien mal-prinċipji ta’ newtralità fiskali, ta’ effettività u ta’ proporzjonalità, għandha tiġi interpretata fis-sens li tipprekludi prattika nazzjonali li biha l-amministrazzjoni fiskali tirrifjuta lil persuna taxxabbli d-dritt li tnaqqas it-taxxa fuq il-valur miżjud tal-input imħallsa minħabba li l-aġir ta’ din il-persuna taxxabbli u tal-persuna li ħarġet il-fatturi jikkostitwixxi frodi peress li, l-ewwel nett, il-kuntratti tagħhom ma kinux neċessarji għat-twettiq ta’ tranżazzjonijiet ekonomiċi kkonċernati u setgħu jirċievu kwalifika legali oħra minn dik mogħtija minnhom, it-tieni nett, din il-persuna li ħarġet il-fatturi kellha rikors, mingħajr neċessità jew razzjonalità ekonomika, għal katina ta’ sottokuntratturi, li tagħhom uħud ma kellhomx motivi personali u materjali neċessarji, u, it-tielet nett, l-imsemmija persuna taxxabbli kellha rabtiet personali jew organizzattivi mal-imsemmija persuna li ħarġet il-fatturi kif ukoll ma’ wieħed minn dawn is-sottokuntratturi. Sabiex tibbaża tali rifjut, għandu jiġi stabbilit, barra minn preżunzjonijiet ibbażati fuq kriterji pre-stabbiliti, li din l-istess persuna taxxabbli pparteċipat attivament fi frodi jew li kienet taf jew imissha kienet taf li dawn it-tranżazzjonijiet kienu implikati fi frodi mwettqa mill-persuna li ħarġet il-fatturi, li hija l-qorti tar-rinviju li għandha tivverifika.
      
         (1)  ĠU C 95, 23.3.2020.